ຜູ້ຊາຍທີ່ຮ້ອງດ່າ ຕໍ່ຕ້ານຄົນມຸສລິມ ໄດ້ຂ້າຄົນ ສອງຄົນ ທີ່ພະຍາຍາມຫ້າມລາວ
A third person was injured; police have arrested a suspect
ຜູ້ໂດຍສານສອງຄົນໃນລົດໄຟໂດຍສານ ຢູ່ໃນເມືອງ Portland ລັດ ອໍເຣີກອນ ທາງ ພາກຕາເວັນຕົກຂອງ ສະຫະລັດ ໄດ້ເສຍຊິວິດ ແລະ ຜູ້ທີສາມ ໄດ້ຮັບບາດເຈັບສາ ຫັດນອນຢູ່ໂຮງໝໍ ລຸນຫຼັງທີ່ພວກເຂົາເຈົ້າພະຍາຍາມທີ່ຈະຫັກຫ້າມຊາຍຄົນນຶ່ງ ໃນ ວັນສຸກຜ່ານມາ ທີ່ເວົ້າດ່າສຽດສີດ້ານເຊື້ອຊາດສາສະໜາ ໃສ່ຍິງສາວສອງຄົນ ຊຶ່ງ ປາກົດວ່າເປັນຊາວມຸສລິມ ຊຶ່ງແມ່ຍິງຜູ້ນຶ່ງໃສ່ຜ້າ hijab ຄຸມຫົວນັ້ນ ຄົນຮ້າຍຄົນທີ່ໄດ້ແທງພວກໂດຍສານດັ່ງກ່າວ ກຳລັງຖືກຕຳຫຼວດຄວບຄຸມໂຕໄວ້ຢູ່ ເປັນທີ່ຮູ້ກັນວ່າ ລາວຊື່ Jeramy Josep Christian ຢູ່ ເມືອງພັອດແລນ ອາຍຸ 35 ປີ ຕ້ອງຫາຄະດີອາຍາ ທ່ານນາງ Loren Cannon ຫົວໜ້າ FBI ພິເສດທີ່ສືບສວນເລື່ອງນີ້ໃນລັດ ອໍເຣີກັອນ ໄດ້ກ່າວໃນວັນເສົາວານນີ້ວ່າ ທ້າວ Christian ໄດ້ແທງພວກຜູ້ຊາຍສາມຄົນດັ່ງກ່າວ ຜູ້ນຶ່ງຕາຍກັບທີ່ ອີກຜູ້ນຶ່ງເສຍຊີ ວິດຢູ່ໂຮງໝໍ ສ່ວນຜູ້ທີສາມໄດ້ຮັບບາດເຈັບສາຫັດ ແຕ່ຄົງຈະບໍ່ເຖິງຂັ້ນເສຍຊີວິດ ທ້າວ Christian ຖືກກ່າວຫາໃນສອງກະໂທງ ຄືການໂຈມຕີຂ້າຄົນ ແລະການພະຍາ ຍາມຈະຂ້າຄົນ ການນາບຂູ່ສ້າງຄວາມຢ້ານກົວ ການມີອາວຸດທີ່ຕ້ອງຫ້າມຢູ່ໃນຄອບ ຄອງ ແລະດຽວນີ້ຖືກຄຸມຂັງ ໂດຍບໍ່ໃຫ້ມີການປະກັນຕົວ ມີກຳນົດວ່າຈະມີການພິຈາລະ ນາຄະດີໃນສານໃນວັນອັງຄານມື້ຮືນີ້ ນາຍຈ່າຕຳຫຼວດ Pete Simpson ເວົ້າວ່າ ກ່ອນການແທງຜູ້ຄົນນັ້ນ ຢູ່ໃນຣົດໄຟ ທ້າວ Christian ໄດ້ຈົ່ມວ່າ ເວົ້າອອກມາຫຼາຍເລື່ອງ ໃຊ້ ກ່ອນຈະສຸມຈິດສຸມໃຈໃສ່ສະເພາະພວກຜູ້ຍິງ ສອງຄົນດັ່ງກ່າວ